CELEX: 52020PC0496
Language: hu
Date: 2020-09-08
Title: Javaslat AZ EURÓPAI PARLAMENT ÉS A TANÁCS RENDELETE egyes termékekre vonatkozó vámok eltörléséről

EURÓPAI BIZOTTSÁG
            Brüsszel, 2020.9.8.
            COM(2020) 496 final
            2020/0253(COD)
            Javaslat
            AZ EURÓPAI PARLAMENT ÉS A TANÁCS RENDELETE
            egyes termékekre vonatkozó vámok eltörléséről
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Phil Hogan biztos és Robert Lighthizer, az Egyesült Államok kereskedelmi képviselője 2020. augusztus 21-én kinyilvánították azon szándékukat, hogy az EU és az Egyesült Államok exportjában 168 millió EUR-t
                  1
                (megközelítőleg 200 millió USD-t) kitevő, néhány vámtarifaszám esetében a vámok eltörlését vagy csökkentését célzó, a kereskedelmet megkönnyítő csomagot kívánnak kidolgozni.
            
            
               A Bizottság ezt a kezdeményezést első lépésnek tekinti a kétoldalú kereskedelmi feszültségek enyhítése és a folyamatban lévő viták rendezésének támogatása felé.
            
            
               A Bizottság lényegében a homárra kivetett egyes vámok eltörlését javasolja, míg az Egyesült Államok hasonló gazdasági értékre vámmentességet biztosít olyan termékek esetében, mint az elkészített ételek, egyes kristályüvegek, simítókészítmények, lőporok, zseböngyújtók és öngyújtóalkatrészek. Az USA a homárra vonatkozó vámtarifák csökkentését kérte, tekintettel arra, hogy visszaesett a termék Európába és a világba irányuló exportja.
            
            
               A vámcsökkentéseket a WTO-val teljes mértékben összhangban kell végrehajtani, és tiszteletben kell tartani a legnagyobb kedvezmény elvét. 
            
            
               •Összhang a szabályozási terület jelenlegi rendelkezéseivel 
            
            
               E javaslat célja, hogy a vámok megszüntetésével vagy csökkentésével további lehetőségeket teremtsen az uniós és az egyesült államokbeli gazdasági szereplők számára. Emellett javítania kell az Egyesült Államokkal fenntartott kereskedelmi kapcsolatokat, enyhítenie kell a kereskedelmi feszültségeket, és támogatnia kell az Egyesült Államokkal folyamatban lévő viták rendezését. A javaslat teljes mértékben összhangban áll az Európai Unióról szóló szerződéssel (EUSZ), mely szerint az Európai Unió előmozdítja valamennyi ország bekapcsolódását a világgazdaságba, egyebek mellett a nemzetközi kereskedelemben érvényesülő korlátozások fokozatos megszüntetése révén
                  2
               .
            
            
               •Összhang az Unió egyéb politikáival
            
            
               A javaslat összhangban áll az egyéb uniós politikákkal.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               Az Európai Unió működéséről szóló szerződés (EUMSZ) 207. cikke.
            
            
               •Szubszidiaritás (nem kizárólagos hatáskör esetén) 
            
            
               Az EUSZ 5. cikkének (3) bekezdése értelmében a szubszidiaritás elve nem alkalmazandó a kizárólagos uniós hatáskör alá tartozó területekre. A vámunió és a közös kereskedelempolitika az EUMSZ 3. cikkében az Unió kizárólagos hatáskörébe tartozó területek között szerepel. Ez a politika magában foglalja a kereskedelmi megállapodásokra irányuló tárgyalásokat és a többek között az EUMSZ 207. cikke szerinti vámcsökkentéseket is magában foglaló kereskedelempolitikai intézkedések elfogadását.
            
            
               •Arányosság
            
            
               A Bizottság javaslata összhangban van az arányosság elvével, és az USA-val fennálló kereskedelmi feszültségek csökkentésére vonatkozó célunk tükrében szükséges. 
            
            
               •A jogi aktus típusának megválasztása
            
         
         
            
               Az Európai Parlament és a Tanács rendelete.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               Nem alkalmazandó.
            
            
               •Konzultációk az érdekelt felekkel
            
            
               Nem alkalmazandó.
            
            
               •Szakértői vélemények összegyűjtése és felhasználása
            
            
               Nem alkalmazandó.
            
            
               •Hatásvizsgálat
            
            
               Nem alkalmazandó. Az EU számára a homár nem érzékeny termék, mivel a termék nettó importőre vagyunk. Tavaly az EU-27 42 millió EUR értékben importált homárterméket az Egyesült Államokból (a teljes EU-n kívüli behozatal 15 %-a), míg a piac mérete a becslések szerint mintegy 290 millió EUR értéket tesz ki. Az uniós termelők fogyasztásunk kevesebb mint 5 %-át biztosítják. A behozatali vámok eltörlése kedvező az élelmiszer-feldolgozó ipar és a vendéglátóipar számára. Cserébe az Egyesült Államok kötelezettséget vállalt arra, hogy a vámok 50 %-os csökkentése révén az elmúlt három évben átlagosan 143 millió EUR (160 millió USD) (2019-ben 126 millió EUR) exportértékű termékek esetében könnyíti meg az EU-27 piacra jutását az Egyesült Államokban.
            
            
               •Célravezető szabályozás és egyszerűsítés
            
            
               Nem alkalmazandó.
            
            
               •Alapjogok
            
            
               A javaslat összhangban áll az uniós szerződésekkel és az Európai Unió Alapjogi Chartájával. 
            
            
               4.KÖLTSÉGVETÉSI VONZATOK
            
            
               Az ipari vámtarifák liberalizációjáról szóló megállapodás korlátozott negatív hatást gyakorol majd az EU költségvetésére az e rendelet mellékletében szereplő vámtarifaszámok hatálya alá tartozó termékek vámliberalizációja miatt elmaradt vámok formájában. Az USA-tól beszedett e vámok összege 2017 és 2019 között átlagosan mintegy 5,3 millió EUR volt
                  3
               .
            
            
               2020/0253 (COD)
            
            
               Javaslat
            
            
               AZ EURÓPAI PARLAMENT ÉS A TANÁCS RENDELETE
            
            
               egyes termékekre vonatkozó vámok eltörléséről
            
         
         
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen 207. cikkének (2) bekezdésére,
            
            
               tekintettel az Európai Bizottság javaslatára,
            
            
               rendes jogalkotási eljárás keretében,
            
            
               mivel:
            
            
               (1)Az Európai Unió és az Amerikai Egyesült Államok (Egyesült Államok) rendelkezik a világ legkiterjedtebb és legmélyebb kétoldalú kereskedelmi és beruházási kapcsolatrendszerével, és a két fél gazdasága erősen integrált. Az áruk és szolgáltatások kétirányú kereskedelme évente több mint 1 billió EUR-t tesz ki, ami napi 3 milliárd EUR-nak felel meg. Ez a szoros kereskedelmi és beruházási kapcsolat előnyös a fogyasztók, a munkavállalók, a vállalkozások és a befektetők számára. 
            
            
               (2)Az Európai Unió elkötelezett az Egyesült Államokkal fenntartott kereskedelmi és beruházási kapcsolatok javítása mellett. Ez magában foglalja a kétoldalú kereskedelmi kapcsolatok javításának új módjait és eszközeit, a kereskedelmet akadályozó tényezők kezelését és a folyamatban lévő kereskedelmi viták rendezését. A kereskedelmi kapcsolatok további zavarainak elkerülése érdekében az Európai Unió által alkalmazott behozatali vámokat öt évre erga omnes alapon meg kell szüntetni egyes korlátozott számú termékek esetében. 
            
            
               (3)A vámok eltörlését ugyanattól az időponttól kell alkalmazni, mint az Egyesült Államok azon bejelentésének tényleges végrehajtását, amely szerint meghatározott számú termék esetében csökkenti a vámokat, azaz 2020 augusztusának első napjától. 
            
            
               (4)A vámok eltörlése az Egyesült Államok azon bejelentésének tényleges végrehajtásától függ, amely szerint meghatározott számú termék esetében csökkenti a vámokat, valamint attól, hogy az Egyesült Államok nem vezet be olyan új intézkedéseket, amelyek aláásnák a 2020. augusztus 21-i közös nyilatkozat
                  4
                célkitűzéseit. 
            
            
               (5)A Bizottságot végrehajtási hatáskörökkel kell felruházni e rendelet alkalmazásának felfüggesztése céljából, amennyiben a fenti feltételek nem teljesülnek.
            
            
               (6)A további kereskedelmi zavarok elkerülésének sürgősségére tekintettel a nemzeti parlamenteknek az Európai Unióban betöltött szerepéről szóló, az Európai Unióról szóló szerződéshez és az Európai Unió működéséről szóló szerződéshez csatolt 1. jegyzőkönyv 4. cikkében említett nyolchetes időszak alól mentességet kell biztosítani. Ugyanezen okból e rendelet rendelkezéseinek azonnal hatályba kell lépniük,
            
            
               ELFOGADTA EZT A RENDELETET:
            
            
               1. cikk
            
            
               Vámok eltörlése 
            
            
               A Közös Vámtarifa alkalmazandó behozatali vámja 0 % (vámmentes) a melléklet I. szakaszában felsorolt vámtarifaszámok esetében.
            
            
               2. cikk
            
            
               A vámok eltörlésének feltételei
            
            
               Az e rendelet mellékletének I. szakaszában felsorolt vámtarifaszámok alá besorolt termékekre vonatkozó vámok eltörlése a következő feltételektől függ:
            
            
               a)az e rendelet mellékletének II. szakaszában felsorolt vámtarifaszámok tekintetében az Egyesült Államok által erga omnes alapon végrehajtott csökkentés; valamint
            
            
               b)az Egyesült Államok tartózkodása attól, hogy olyan új intézkedéseket vezessen be az Európai Unióval szemben, amelyek aláássák a 2020. augusztus 21-i közös nyilatkozat célkitűzéseit.
            
         
         
            
               3. cikk
            
            
               Ideiglenes felfüggesztés
            
            
               Ha az Egyesült Államok nem teljesíti a 2. cikkben meghatározott feltételeket, vagy ha elegendő bizonyíték áll rendelkezésre a jövőbeli meg nem felelésre, a Bizottság végrehajtási jogi aktust fogadhat el a vámok e rendeletben előírt eltörlésének felfüggesztése érdekében mindaddig, amíg az említett feltételek nem teljesülnek. A végrehajtási jogi aktust a 4. cikk (2) bekezdésében említett vizsgálóbizottsági eljárás keretében kell elfogadni.
            
            
               4. cikk
            
            
               Bizottsági eljárás
            
            
               (1)E rendelet 3. cikkének alkalmazásában a Bizottságot a 952/2013/EU rendelet 285. cikkével létrehozott Vámkódexbizottság segíti.
            
            
               (2)Az e bekezdésre történő hivatkozáskor a 182/2011/EU rendelet 5. cikkét kell alkalmazni.
            
            
               5. cikk
            
            
               Hatálybalépés és alkalmazás 
            
            
               (1)Ez a rendelet az Európai Unió Hivatalos Lapjában való kihirdetését követő napon lép hatályba. 
            
            
               (2)Ezt a rendeletet 2020. augusztus 1-jétől kell alkalmazni, és alkalmazása 2025. július 31-én fejeződik be. 
            
            
               (3)A Bizottság felfüggesztésről szóló értesítést tesz közzé az Európai Unió Hivatalos Lapjában, amennyiben e rendelet alkalmazását a 3. cikk alapján felfüggeszti, vagy amennyiben e rendelet alkalmazása 2025. július 31. előtt megszűnik. 
            
            
               (4)A gazdasági szereplők kérésére a tagállamok vámhatóságai visszatérítik az e rendelettel összhangban a 2020. augusztus 1. és e rendelet hatálybalépése közötti behozatalokra alkalmazandó vámokat meghaladóan befizetett vámokat.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                  az Európai Parlament részéről
                        a Tanács részéről
               
               
                  az elnök
                        az elnök
               
            
            
               PÉNZÜGYI KIMUTATÁS A KÖLTSÉGVETÉS BEVÉTELI OLDALÁRA KÖLTSÉGVETÉSI HATÁST GYAKORLÓ JAVASLATOKRA VONATKOZÓAN
            
            
               1.A JAVASLAT CÍME:
            
            
               Az Európai Parlament és a Tanács rendelete egyes termékekre vonatkozó vámok eltörléséről
            
         
         
            
               2.KÖLTSÉGVETÉSI SOROK:
            
            
               Bevételi sor (alcím/jogcímcsoport/jogcím): 
            
            
               Bevételi sor: 1 2. alcím, 1 2 0. jogcímcsoport 
            
            
               A költségvetésben az érintett évre előirányzott összeg: 22 156 900 000 EUR 
            
            
               (csak címzett bevételek esetében): 
            
            
               A bevételeket a következő kiadási sorhoz (alcím/jogcímcsoport/jogcím) rendelik: n.a.
            
            
               3.PÉNZÜGYI HATÁS
            
            
               ◻
                     A javaslatnak nincs pénzügyi hatása
            
            
               X
                     A javaslatnak nincs pénzügyi hatása a kiadásokra, viszont van pénzügyi hatása a bevételre.
            
            
               ◻
                     A javaslatnak pénzügyi hatása van a címzett bevételekre
            
            
               A hatás a következő: 
            
            
               (millió EUR egy tizedesjegyig)
            
            
                     
                        Bevételi sor
                     
                  
                  
                     
                        Bevételre gyakorolt hatás
                           5
                         
                           6
                        
                     
                  
                  
                     
                        éééé/hh/nn-án/-én kezdődő XX hónapos időszak (megfelelő esetben)
                     
                  
                  
                     
                        N. év
                     
                     
                  
               
                     
                        1 2. alcím, 1 2 0. jogcímcsoport – A 2014/335/EU, Euratom határozat 2. cikke (1) bekezdésének a) pontjában említett vámok és egyéb vámok
                     
                  
                  
                     
                        –2,2 
                     
                  
                  
                     
                        2020. augusztus 1-jén kezdődő 5 hónapos időszak
                     
                  
                  
                     
                        2020
                     
                  
               
            
                     
                        Az intézkedés utáni helyzet
                     
                  
               
                     
                        Bevételi sor
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
               
                     
                        1 2. alcím, 1 2 0. jogcímcsoport
                     
                  
                  
                     
                        –5,3 millió EUR
                     
                  
                  
                     
                        –5,3 millió EUR
                     
                  
                  
                     
                        –5,3 millió EUR
                     
                  
                  
                     
                        –5,3 millió EUR
                     
                  
                  
                     
                        –3,1 millió EUR
                     
                  
               
            
               (Csak címzett bevételek esetében, azzal a feltétellel, hogy a költségvetési sor már ismert):
            
            
                     
                        Kiadási sor
                           7
                        
                     
                  
                  
                     
                        N. év
                     
                  
                  
                     
                        N+1. év
                     
                  
               
                     
                        Alcím/jogcímcsoport/jogcím...
                     
                  
                  
                     
                  
                  
                     
                  
               
                     
                        Alcím/jogcímcsoport/jogcím...
                     
                  
                  
                     
                  
                  
                     
                  
               
            
                     
                        Az intézkedés utáni helyzet
                     
                  
               
                     
                        Kiadási sor
                     
                  
                  
                     
                        [N+1. év]
                     
                  
                  
                     
                        [N+2. év]
                     
                  
                  
                     
                        [N+3. év]
                     
                  
                  
                     
                        [N+4. év]
                     
                  
                  
                     
                        [N+5. év]
                     
                  
               
                     
                        Alcím/jogcímcsoport/jogcím...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Alcím/jogcímcsoport/jogcím...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
         
            
            
               4.CSALÁS ELLENI INTÉZKEDÉSEK
            
            
               […]
            
            
               5.EGYÉB MEGJEGYZÉSEK
            
            
               A számítások a rendelkezésre álló statisztikai adatokon alapulnak, mely becslések alapján az e rendelet mellékletében szereplő vámtarifaszámok hatálya alá tartozó termékek vámliberalizációja miatt elmaradt vámok összege mintegy 5,3 millió EUR/év (a 2017 és 2019 közötti időszak átlaga). 
            
         
         
            
                  
                     (1)
                  
                        Ez a számadat az Egyesült Államokból származó 42 millió EUR-s uniós (EU-27) behozatalból és az USA EU-ból származó 126 millió EUR-s importjából adódik össze (2019. évi adatok).
               
               
                  
                     (2)
                  
                        Az EUSZ 21. cikke (2) bekezdésének e) pontja.
               
               
                  
                     (3)
                  
                        Forrás: Eurostat.
               
               
                  
                     (4)
                  
                        
                  https://trade.ec.europa.eu/doclib/press/index.cfm?id=2178
               
               
                  
                     (5)
                  
                        Az éves összegeknek az 5. szakaszban meghatározott képleten vagy módszeren alapuló becsléseknek kell lenniük. Az induló évben az éves összeget általában csökkentés nélkül vagy arányosan fizetik ki.
               
               
                  
                     (6)
                  
                        A tradicionális saját források (vámok, cukorilletékek) esetében nettó összeget kell megadni, azaz a 20 %-os beszedési költségekkel csökkentett bruttó összeget.
               
               
                  
                     (7)
                  
                        Csak szükség esetén használandó.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2020.9.8.
            COM(2020) 496 final
            MELLÉKLET
            a következőhöz:
            Javaslat – Az Európai Parlament és a Tanács rendelete 
            egyes termékekre vonatkozó vámok eltörléséről
            
               
         
         
            
               MELLÉKLET 
            
            
               I. szakasz (Az Európai Unió Kombinált Nómenklatúrája)
            
            
                     
                        KN-kód 
                     
                  
                  
                     
                        Árumegnevezés 
                     
                     
                  
               
                     
                        0306 11 90 
                     
                  
                  
                     
                        Fagyasztott languszta és más tengeri rák (Palinurus spp., Panulirus spp. és Jasus spp.), füstölve is, héjában is, héjában gőzöléssel vagy vízben forrázással főzve is (a rák farka kivételével) 
                     
                     
                  
               
                     
                        0306 12 10 
                     
                  
                  
                     
                        Fagyasztott homár (Homarus spp.), egészben, füstölve is, gőzöléssel vagy vízben forrázással főzve is 
                     
                     
                  
               
                     
                        0306 12 90 
                     
                  
                  
                     
                        Fagyaszott homár (Homarus spp.) füstölve is, héjában is, héjában gőzöléssel vagy vízben forrázással is (kivéve egészben) 
                     
                     
                  
               
                     
                        0306 32 10 
                     
                  
                  
                     
                        Élő homár (Homarus spp.) 
                     
                  
               
               II. szakasz (Az Egyesült Államok vámtarifája)
            
            
                     
                        Vámtarifaszám 
                     
                  
                  
                     
                        Árumegnevezés 
                     
                  
                  
                     
                        Meglévő legnagyobb kedvezményes vámtarifa 
                     
                  
                  
                     
                        Új legnagyobb kedvezményes vámtarifa 
                     
                  
               
                     
                        1604 20 05 
                     
                  
                  
                     
                        Rákféle, puhatestű vagy más gerinctelen víziállat húsát tartalmazó termékek, elkészített ételek 
                     
                  
                  
                     
                        10 %
                     
                  
                  
                     
                        5 %
                     
                  
               
                     
                        7013 41 50 
                     
                  
                  
                     
                        Asztali vagy konyhai üvegáru (az ivópohár kivételével), ólomkristályból, egyenként több mint 5 USD értékben 
                     
                  
                  
                     
                        6 %
                     
                  
                  
                     
                        3 %
                     
                  
               
                     
                        3214 90 50 
                     
                  
                  
                     
                        Nem tűzálló simítókészítmény nem homlokzathoz, belső falakhoz, padozatokhoz, mennyezethez vagy hasonló célra, nem gumialapú 
                     
                  
                  
                     
                        6,5 %
                     
                  
                  
                     
                        3,25 % 
                     
                  
               
                     
                        3601 00 00 
                     
                  
                  
                     
                        Lőpor 
                     
                  
                  
                     
                        6,5 %
                     
                  
                  
                     
                        3,25 %
                     
                  
               
                     
                        9613 10 00 
                     
                  
                  
                     
                        Zseböngyújtó és hasonló gyújtó, gáztöltésű, újra nem tölthető 
                     
                  
                  
                     
                        8 %
                     
                  
                  
                     
                        4 %
                     
                  
               
                     
                        9613 90 80 
                     
                  
                  
                     
                        Alkatrész nem elektromos öngyújtóhoz és hasonló gyújtóhoz 
                     
                  
                  
                     
                        8 %
                     
                  
                  
                     
                        4 %